Държавен вестник, бр. 14, 2000 г., стр. 40

С Т Р .  4 0
Д Ъ Р Ж А В Е Н   В Е С Т Н И К
Б Р О Й 14
(2) Всяко юридическо лице, което е записа-
ло 10 и над 10 на сто от акциите с право на глас,
представя освен данните по чл. 8, ал. 2 и:
1. описание на деловата дейност на предпри-
ятието през последните 10 години;
2. препоръка за добросъвестно изпълнение на
задълженията, издадена от банка, която обслужва
дейността на лицето, подписана от лица, които са
упълномощени да я управляват и представляват;
3. декларация, удостоверяваща изискванията
по ал. 1, буква “в”, подписана от лицата, които
съгласно закон, устав или учредителен договор
управляват и представляват юридическото лице;
4. данни за предприятията, с които заявите-
лят има тесни връзки.
Чл. 10. (1) В случаите, когато лице, записало
25 и над 25 на сто от акциите с право на глас, е
чуждестранна банка, или е дружество, което има
за дъщерно дружество чуждестранна банка, или
е контролирано от лице, което контролира и
чуждестранна банка, централната банка:
1. се консултира предварително с компетент-
ния орган за банков надзор по седалището на
чуждестранната банка; и
2. изисква представяне на съответното раз-
решение за извършване на инвестицията, свър-
зана с учредяването на банка в България, кога-
то такова разрешение е необходимо, съгласно
съответното чуждестранно законодателство.
(2) Заявителят по ал. 1 представя подроб-
на информация за структурата на групата, в
която участва.
(3) В случаите по ал. 1, т. 1, към плана за дело-
ва дейност по чл. 7, ал. 2, т. 5, чуждестранната
банка прилага становище относно предвиждания
принос към развитие на конкуренцията на пазара
на банкови услуги в Република България.
(4) Централната банка може да изисква от
лицето по ал. 1 представянето на актуални копия
на закони и подзаконови актове, приложими в
страната по седалището на чуждестранната бан-
ка, които уреждат функциите и правомощията на
компетентния орган за банков надзор.
Чл. 11. (1) Всяко физическо лице, което е
избрано за член на надзорния съвет, представя
следните данни и документи:
1. име (собствено, бащино и фамилно), еди-
нен граждански номер, националност и посто-
янен адрес;
2. свидетелство за съдимост или аналогичен
документ, когато се отнася до чуждестранно лице;
3. декларация, удостоверяваща следните
обстоятелства:
а) че лицето не е било член на управителен
или контролен орган или неограничено отгово-
рен съдружник в дружество, когато то е прекра-
тено поради несъстоятелност, ако са останали
неудовлетворени кредитори;
б) че лицето не е било през последните пет
години, предхождащи датата на решението за
обявяване на банка в несъстоятелност, член на
неин управителен или контролен орган;
в) че не е било лишавано от право да заема
материалноотговорна длъжност;
г) че не е съпруг или роднина до трета степен
включително по права и по съребрена линия на
друг член на надзорния и на управителния съвет;
д) размера на платените от лицето данъци
през последните 3 години, дали са му налагани
санкции за укриване на данъци и дали има не-
изплатени данъчни задължения;
е) наличието или отсъствието на свързаност с
други лица по смисъла на § 1, т. 3 от допълнител-
ните разпоредби на Закона за банките; при нали-
чие на свързаност се посочват имената, съответ-
но наименованията и адресите на свързаните лица.
(2) Всяко юридическо лице, което е избрано
за член на надзорния съвет, представя:
1. удостоверение, издадено от съответния съд
за вписването му в търговски или друг публи-
чен регистър;
2. данни за трите имена на физическото лице,
упълномощено да представлява юридическото
лице в надзорния съвет, както и препис-извле-
чение от решението на компетентния орган за
определянето му.
(3) Физическото лице, което ще представля-
ва юридическо лице в надзорния съвет, пред-
ставя документите по ал. 1.
Чл. 12. Всяко лице, избрано за член на упра-
вителния съвет, съответно на съвета на дирек-
торите, представя:
1. сертификат за наличие на квалификация и
професионален опит в банковото дело, издаден
предварително по реда на Наредба № 20 от
1997 г. за издаване на сертификати по чл. 9, ал. 2
от Закона за банките (обн., ДВ, бр. 91 от 1997 г.;
попр., бр. 93 от 1997 г.);
2. декларация, удостоверяваща следните
обстоятелства:
а) размер на платените от него данъци през
последните 3 години, дали са му налагани санк-
ции за укриване на данъци и дали има неизпла-
тени данъчни задължения;
б) наличие или отсъствие на свързаност с дру-
ги лица по смисъла на § 1, т. 3 от допълнителните
разпоредби на Закона за банките; при наличието
на свързаност се посочват имената, съответно
наименованията и адресите на свързаните лица.
Раздел II
Изисквания и ред за подаване на заявление от
чуждестранна банка за получаване на лицен-
зия за извършване на банкова дейност чрез
клон на територията на страната
Чл. 13. (1)Чуждестранна банка, която иска
да получи лицензия за извършване на банкова
дейност на територията на страната чрез клон,
подава до управителя на БНБ чрез подуправи-
теля, ръководещ управление “Банков надзор”,
писмено заявление, което съдържа:
1. мотивирано посочване на причините за
създаване на клона на банката в страната;
2. изчерпателно посочване на видовете бан-
кови сделки, които чуждестранната банка иска
да извършва чрез клона на територията на
страната;